UYeFA 2016/17 yilgi mavsum Yevrokuboklarning final o‘yinlari qaysi shaharlarda bo‘lib o‘tishini e’lon qildi. Unga ko‘ra, 2017 yilgi YeChL final uchrashuvi Uels poytaxti Kardiff shahridagi 74 500 tomoshabinga mo‘ljallangan “Millenium” stadionida bo‘lib o‘tadi. Yevropa Ligasi g‘olibini aniqlab beruvchi o‘yin esa Shvetsiyaning Stokgolm shahridagi 50 ming muxlisni o‘z bag‘riga sig‘dira oluvchi “Frends Arena” stadionida o‘tkaziladi. Yevropa Superkubogi uchun bahs Skopedagi “Filipp II” stadionida bo‘lib o‘tishi belgilandi. Bu o‘yingoh 36 400 tomoshabin sig‘imiga ega hisoblanadi.